
     Синдикат  на  Служителите в  Затворите в  България
                     TRADE UNION OF EMPLOYEES  IN PRISONS  IN BULGARIA
      4004 гр.Пловдив  бул. „Македония” № 21а -  ОСИН    089 2 232 965 , факс 032/271 672
                                                                 e-mail : sszb@abv.bg
                                                                        www.sszb.eu
                                                                      ДО   БЪЛГАРСКИТЕ ГРАЖДАНИ

                                                                            ДО   ПРЕЗИДЕНТА  

                                                                            НА   РЕПУБЛИКА БЪЛГАРИЯ
                                                                            Г-Н  РОСЕН ПЛЕВНЕЛИЕВ

                                   О Т К Р И Т О      П И С М О
 

                       УВАЖАЕМИ СЪНАРОДНИЦИ,
                              УВАЖАЕМИ ГОСПОДИН ПРЕЗИДЕНТ, 
  

      
Синдикат на Служителите в Затворите в България / ССЗБ /, като представител на служителите в пенитенциарната система и на служителите от охраната на съдебната власт, се обръща към Вас за да изрази своята позиция във връзка със събитията от последния месец в страната.

    
 Присъединяваме се към становището на други Синдикални и НПО, подкрепяме протестите и желанието на Българския народ за промени.

   
  Поради липсата на покана за участие в консултациите за формиране на Обществения съвет към бъдещото Служебно правителство, отправяме нашите искания писмено:


1.  Настояваме за прекратяване на провежданата политика в социален аспект, на противопоставяне на служителите  на министерства имащи отношение към националната сигурност. / МВР , МО , МП /


2.  Настояваме незабавно да бъде подписано споразумение за сътрудничество със ССЗБ от страна на Министъра на правосъдието в служебния кабинет.

3.  Настояваме за пълна ревизия на кадровата политика на „приемственост” , фамилните и приятелски връзки в ГД”Изпълнение на наказанията”, ГД”Охрана” и териториалните служби към тях.


4.   Извършване на пълен одит на , ГД”Изпълнение на наказанията”, ДП ”Фонд затворно дело” и ГД”Охрана” към Министерството на правосъдието, и последваща наказателна и административна отговорност при констатиране на нарушения.
          
5.   Служебния министър на правосъдието да назначи за главен директор на ГД”Изпълнение на наказанията” , човек високо интелегентен и отговорен, притежаващ реформаторски качества, който не се e „срастнал” с недостатъците на средата,  която е призван да промени.

6.   Настояваме за осъществяване на прозрачност и реализиране на постоянен обществен надзор над закоността на цялостното функциониране на затворната система, чрез създаването на орган към Министерството на правосъдието с участието на граждански сдружения и НПО.


 От ССЗБ сме готови да окажем необходимото пълно съдействие на компетентните органи и институции.



Уведомяваме Ви, че действията на ССЗБ от тук нататък ще бъдат определяни от решенията, които се вземат от органите , поели отговорността да се справят с кризата и възстановят държавността в Република България .

 

  05 март 2013г.                                                     Управителен Съвет  на ССЗБ 
 
 
 
 
